
Selam alejkum, da li je dozvoljeno osobi koja nije čista ( dzunup nakon spolnog odnosa, menstruacija, nifas) da uči Kur’an napamet ne uzimajući ***[mushaf](https://pitajucene.com/search/mushaf/questions/ "Pretraži pitanja o Mushafu")*** u ruke? Kao i da li je dozvoljeno slušanje audio učenja Kur’ana u nečistom stanju?


* 
* 
* 
* 
* 
* 
* 

 
Da li je dozvoljeno osobi koja nije čista tj. džunup da uči Kur’an napamet ne uzimajući mushaf u ruke?

Učenje Kur’ana od strane osobe koja je džunup?


Prema velikoj većini učenjaka, četiri mezheba i drugih, zabranjeno je učiti ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** onoj osobi koja je džunup, pa makar i ne dodirivala ***[mushaf](https://pitajucene.com/search/mushaf/questions/ "Pretraži pitanja o Mushafu")***.


Rekao je imam Tirmizi: “To je stav većina učenjaka, iz reda ashaba, tabi’ina i nakon njih, poput Sufjana Sevrija, Ibn Mubareka, Šafije, Ahmeda, Ishaka. Oni kažu: ‘Žena u hajzu i džunup ne uče ništa iz Kur’ana, osim dio ajeta, harfa i slično.’” (Sunen Tirmizi, 1/175)


Rekao je šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")***: “Četiri imama mezheba složni su kada je riječ o zabrani takvog postupka.” (Medžmu’ul-fetava, 21/344)


Rekao je imam Kasani: “Prema stavu velike većine učenjaka nije dozvoljeno da džunup uči Kur’an.” (Bedai’u-Sana’i, 1/37).


 


Učenje Kur’ana od strane žene koja je u menstrualnom ciklusu?


 


Islamski učenjaci nemaju jedinstven stav po ovome pitanju.


Većina islamskih pravnika (hanefije, šafije i hanbelije), smatraju da je takav postupak zabranjen.


Njihov dokaz je ***[hadis](https://pitajucene.com/search/Hadis/questions/ "Pretraži pitanja o hadisima")*** kojeg bilježi imam Tirmizi: „Žena u hajzu i džunup, ne uče ništa od Kur’ana.“  

Ukoliko bi osoba proučila nešto od Kur’ana, s namjerom ***[dove](https://pitajucene.com/search/dove/questions/ "Pretraži pitanja o dove")*** ili zikra, a ne učenja Kur’ana, to ne bi bilo sporno.


S druge strane, malikijski učenjaci dozvoljavaju ženi koja ima hajz ili nifas da uči Kur’an, ali bez direktnog dodirivanja mushafa, jer je to zabranjeno prema većini islamskih učenjaka. (Pogledati: El-Mevsu’atul-fikhijjetul-kuvajjtijjeh, 18/321., 33/59).


 


Slušanje Kur’ana je dozvoljeno u svim ovim situacijama.


 


Rekao je šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***: “Džunupu nije dozvoljeno učenje Kur’ana, ni iz mushafa, a ni napamet…Što se tiče slušanja Kur’ana u tom stanju, to nije sporno, jer je u slušanju velika korist…” (Medžmu’u fetava, 10/152)


